**Α. ΕΙΔΙΚΟΙ ΟΡΟΙ**

**Για την απευθείας ανάθεση προμήθειας υπηρεσίας ελαιοχρωματισμού, για τις ανάγκες της Δομής Φιλοξενίας Ασυνόδευτων Ανηλίκων στο Ωραιόκαστρο Θεσσαλονίκης, προϋπολογιζόμενης δαπάνης 4.435,49 ευρώ χωρίς ΦΠΑ και 5.500,00 ευρώ συμπεριλαμβανομένου του Φ.Π.Α.**

1. **Κάθε ενδιαφερόμενος μπορεί να καταθέσει την προσφορά του για το σύνολο κάθε ομάδας της προμήθειας. Η προσφορά ισχύει μέχρι 30/09/2018.**
2. **Η προσφορά θα κατατεθεί κατόπιν επιτόπιου ελέγχου στη δομή Ωραιοκάστρου (Αγ. Δημητρίου 1-3 (Προέκταση Λεωφόρος Δημοκρατίας) – ΤΚ 57013 Ωραιόκαστρο Θεσσαλονίκης).**
3. Θα προσφερθεί τιμή μονάδας για κάθε μία από τις περιγραφόμενες υπηρεσίες καθώς και η συνολική τιμή ανά ομάδα.
4. Το είδος κάθε υπηρεσίας καθορίστηκαν με βάση τις εκτιμώμενες ανάγκες της Δομής και μπορούν να μεταβληθούν (να αυξηθούν, να μειωθούν ή να μηδενιστούν) ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης.
5. Η κατακύρωση της προμήθειας θα γίνει στον προσφέροντα τη χαμηλότερη τιμή για το σύνολο των υπηρεσιών της προμήθειας.
6. Η πραγματοποίηση της προμήθειας θα γίνεται στην Δομή Ωραιοκάστρου Θεσσαλονίκης με δαπάνη και μέσα του προμηθευτή, κατόπιν συνεννόησης με τη Δομή. Η πραγματοποίηση της προμήθειας θα ξεκινήσει από την επόμενη ημέρα της κατακύρωσης της προμήθειας στον μειοδότη και θα γίνεται τμηματικά ή άπαξ, κατόπιν συνεννόησης με τη Δομή.
7. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια ορισμένης ή ολόκληρης της υπηρεσίας, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
8. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
9. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
10. Η ΑΡΣΙΣ θα καταβάλλει την αξία της υπηρεσίας, που θα πραγματοποιηθεί στα πλαίσια της παρούσας πρόσκλησης **εντός ενενήντα (90) ημερών** **ύστερα από την εκτέλεση της υπηρεσίας και την έκδοση από τον προμηθευτή των παρακάτω δικαιολογητικών πληρωμής**:

α) Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδος, η συνολική αξία των ειδών και οι νόμιμες επιβαρύνσεις

β) Βεβαίωση μη οφειλής ασφαλιστικής ενημερότητας, σε ισχύ (για ασφαλιστικές εισφορές του προσωπικού),

γ) Βεβαίωση ασφαλιστικής ενημερότητας της αρμόδιας υπηρεσίας, μη μισθωτών Ε.Φ.Κ.Α., σε ισχύ (αφορά στον προμηθευτή εφόσον είναι φυσικό πρόσωπο ή τους νόμιμους εκπροσώπους / διαχειριστές ή τα μέλη ΔΣ Ανωνύμων Εταιρειών οι οποίοι είναι μέτοχοι τουλάχιστον 3%, εφόσον ο προμηθευτής είναι νομικό πρόσωπο)

δ) Φορολογική ενημερότητα σε ισχύ, (σε περίπτωση που το σύνολο των τιμολογίων είναι άνω των 1.500,00€ μικτά) ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών).

ε) Ποινικό μητρώο

1. Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.